Universis Christi fidelibus presentes litteras inspecturis, archipresbiter de Argentonio salutem in Deo. Ad notitiam singulorum volumus pervenire quod cum causa moveretur inter praepositum Sancti Benedicti de Saltu ex una parte, et Bernardum Sallensim de Foresta, ex altera, super terris de masso de Nadaens quas ab eodem petebat dictus prepositus, tandem, mediante bonorum virorum consilio, compositio facta inter ipsos in hunc modum, quod Bernardus, coram nobis invite constitutus, quitavit Deo et ecclesiae Sancti Benedicti et praeposito dictae ecclesiae in perpetuum massum et terras praedictas, prout metes posuerunt homines dicti praepositi de Chenee, videlicet Ranulphus Ortili et filius ejus et Gaufridus de Monte Beruti, et monachus volens et concedens fide corporaliter prestita in manu nostra, quod si eidem praeposito et ecclesiae Sancti Benedicti super eadem terra sive mota questio aliqua vel proclamatio emerserit, quod Bernardus et heredes sui teneantur ab omnibus hominibus defendere penitus et gaurire pro posse suo, et ad hoc omnia bona sua erga dictum praepositum et ecclesiam Sancti Benedicti de Saltu obligavit. In cujus rei testimonium, etc. Actum anno Domini 1234.